Doch bij aldien proffijts ende Jalousies haluen, door tegenwerckingh vande Coninginne ende andere Grooten in Patane, den afftocht van ulve cleeden in Sangora verhindert wiert, ende dat ghij derhaluen om comptanten tot opcoop van Peper verlegen mocht vallen, in sulcken gelegentheijt soudt ghij partije cleeden met cleen vaertuijch naer Batane mogen brengen, om daer te venten, soo sulcx sonder perijckel vande Portugiesen geschieden conde u gelaten als off t'schip volgen soude, ende dat daer alleen wat tardeerde, om op't vervoeren vanden Peper te passen.
De Coninginne van Patane, Padoucke Cerenarra ende dato Bindara, hebben ons t'voorleden Jaer ijder een brieff ende geschenck toegesonden, aen elck geuen wij u in — antwoorde van gelijcken een Briefken met een cleene Vereeringe mede: Ter gelegener tijt sult die van Sangora naer Patana mogen bestellen: wat wij aen haer schrijuen moocht ghijlieden uijt neffens gaende copie vernemen; Ten sal niet qualijck passen, dat ghij heusselijck u doet excuseren Waeromme ghij Sangora aen ende Batane voorbij geloopen zijt, namentlijck om in de sware lasten (gelijck vooren verhaelt is) niet te vervallen, alzoo ghij maer met een cleijn Schip ende sober Cargasoen aldaer gecomen zijt, twelck soo sware oncosten, ten aensien vande geringe proffijten, niet vermach te draegen; — vruntlijck aen haere Maten versouckende, dat zij nae haere gewoonlijcke Discretie daerinne gelieue te voorsien, ende aen soo trouwe Bondtgenoten als de Nederlanders zijn, haer roijael faueur alsnu ende in toecommende, te laeten genietten etc tee niet tel noode reijser den tijts was ons ewint. nde int van van— gaeven te setten beneercorten tvoorertiert perprijs eert een ontrent vande oopen
T‛Comptant, welck u mede gegeuen werdt, gaet op voorraedt omme den opcoop van Peper daermede te beginnen, ende daerinne niet te verachteren bij aldien de cleeden soo spoedigen afftreck neten hadden als wel vereijscht werdt, ende soo't om dit Insicht niet geschiede, souden wij met eenen Reael insonderheijt soo lange de peper dus dier is, daer in besteden; Mesnageert derhaluen u gelt wel, ende siet ons soo veel Realen siluer ofte goudt terugge te brengen als in Peper alvooren, ende bij gebreecke van dien in rijs, schoonen ende vanden besten Benjuijn, goet was, ende andere proffijtgeuende waren niet besteedt can werden.